સમાચારો અનુસાર પાકિસ્તાની અધિકારીઓએ જણાવ્યું કે જ્યારે ઉજમાએ પાકિસ્તાન યાત્રા માટે અજી કરી હતી તો તેણે પોતાનાં લગ્ન અંગે કોઇ માહિતી નહોતી આપી. પાકિસ્તાનનાં વિદેશ વિભાગનાં પ્રવક્તા નફીસ જકારિયાએ રવિવારે એક નિવેદનમાં જણાવ્યું કે, ભારતીય હાઇકમિશ્નરે વિદેશ મંત્રાલયને જણાવ્યું હતું કે એક 20 વર્ષીય ભારતીય નાગરિક ઉજમા પરત ભારત આવવા માંગે છે અને તેના માટે તેણે આગ્રહ કર્યો છે. તેમણે કહ્યું કે ભારતીય હાઇકમિશ્નરનાં અનુસાર ઉજમાએ અલી સાથે લગ્નનો દાવો કર્યો. ઉજમાએ ફરીથી આરોપ લગાવ્યો કે પછીથી તેને જાણ થઇ કે અલી પહેલાથી જ લગ્ન કરી ચુક્યો છે અને તેનાં ચાર બાળકો છે.